Ask Joe Eisner: Best Practice for Preparing an Agenda? | Library Trustee Association
HomeAsk Joe EisnerAsk Joe Eisner: Best Practice for Preparing an Agenda?
Posted on August 29, 2015 by librarywpadminPosted in Ask Joe Eisner Lynelle pronk in kookprogram | Netwerk24
Lynelle pronk in kookprogram
Lynelle Kenned is die aanbieder van Uit die Spens.
Die Paarl-boorling, Lynelle Kenned, is vanaf 6 Februarie te sien in ’n splinternuwe kookprogram, Uit die Spens.
In hierdie VIA-kookreeks word daar nuwe lewe aan onthoukos gegee. Dit is ’n interessante kinkel wat deur middel van kostradisies een en elk nostalgies maak oor hul grootwordjare.
“Ons kyk na resepte wat Die Burger al van die dertigerjare af gepubliseer het en ons sien hoe die koskultuur en tradisie verander het oor die jare,” vertel Lynelle.
Netso het die program haar teruggevat na haar kinderjare in die Paarl. “Kos en feesviering was nog altyd deel van ons familie wanneer ons bymekaar gekom het. Daar was baie Kaaps-Maleise invloede, bredies en sulke goed,” vertel Lynelle.
“In die winter het my ma altyd die wonderlikste waterblommetjiebredie gemaak en op een van ons episodes is dit juis dié gereg wat ons maak.”
Die idee van ’n kosprogram aanbied was dus iets wat gou by haar aanklank gevind het.
“Ek was baie opgewonde toe ek uitvind waaroor dit gaan en dit het gehelp dat ek vertroud was met leefstyl-programme.”
Lynelle het diep in Pasella-kykers se harte geklim in die vier jaar wat sy die leefstyl-program aangebied het, en was ook verlede jaar te sien in VIA se huisopknapprogram, 1, 2, 3 Fix It!.
Die gaste in Uit die Spens is onder andere oudwerknemers van Die Burger, soos Bun Booyens, Willem Pretorius en Steve Immelman tot bekende sjefs soos Errieda du Toit, Ina Paarman en Moskou du Toit.
Uit die Spens word Donderdagaande om 19:00 op VIA (DStv-kanaal 147) uitgesaai. • Lynelle Kenned is featured in a brand new cooking show, Uit die Spens, that combines past and modern recipes on VIA (DStv channel 147) on Thursdays at 19:00.